Source: http://lex.justice.md/index.php?action=view&view=doc&lang=1&id=312811
Timestamp: 2017-03-28 08:09:50+00:00
Document Index: 45506723

Matched Legal Cases: ['Articolul 1', 'Articolul 3', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13']

ID intern unic: 312811 Версия на русском
cu privire la declararea complexului "Combinatul de Vinuri "Cricova" - S.A." drept obiect al patrimoniului cultural- naţional al Republicii Moldova
Publicat : 05.09.2003 în Monitorul Oficial Nr. 191 art Nr : 754
Promulgat : 28.08.2003
L172-XV din 27.05.04, MO104/29.06.04 art.545
Prin prezenta lege, complexul "Combinatul de Vinuri "Cricova" - S.A.", care este un complex cultural-peisagistic unic, o mărturie a dezvoltării spirituale, economice şi sociale a ţării, este purtător al informaţiei despre apariţia şi statornicirea tradiţiilor în domeniul vinificaţiei, se declară obiect al patrimoniului cultural-naţional al Republicii Moldova.
Atribuirea statutului de obiect al patrimoniului cultural-naţional are drept scop păstrarea acestui complex pentru generaţiile prezente şi viitoare.
Articolul 1. Obiectul prezentei legi Prezenta lege reglementează raporturile ce apar în procesul ocrotirii de către stat, păstrării, folosirii şi popularizării complexului "Combinatul de Vinuri "Cricova" - S.A.", denumit în continuare complexul "Cricova", precum şi particularităţile dreptului de proprietate asupra acestui complex cultural-peisagistic ca obiect al patrimoniului cultural-naţional.
(1) Reglementarea juridică a raporturilor în domeniul ocrotirii, păstrării şi folosirii complexului "Cricova" are ca temei prevederile Constituţiei Republicii Moldova, Codului civil, legislaţiei cu privire la cultura şi protecţia patrimoniului cultural-naţional, ale altor acte normative, precum şi ale tratatelor internaţionale în domeniu la care Republica Moldova este parte.
(2) Dacă tratatul internaţional la care Republica Moldova este parte stabileşte alte prevederi decît cele cuprinse în prezenta lege, se aplică prevederile tratatului internaţional. Articolul 3. Statutul de obiect al patrimoniului cultural-naţional (1) Se atribuie statut de obiect al patrimoniului cultural-naţional următoarelor obiecte ce fac parte din complexul "Cricova": a) galeriilor carierei de piatră din Cricova şi structurilor subterane (inclusiv sălile de degustare), cu excepţia utilajului pentru producerea spumantelor, a vinurilor, precum şi a mijloacelor circulante; b) ansamblului construcţiilor terestre cu terenurile aferente şi de peisaj geografic, amplasate în oraşul Cricova; c) colecţiei unicale de vinuri din toate zonele şi microzonele vinicole ale Republicii Moldova, din alte ţări, avînd valoare istorico-culturală şi reflectînd tradiţiile naţionale şi internaţionale de vinificaţie. (2) Delimitarea galeriilor carierei de piatră, a structurilor subterane (inclusiv sălile de degustare), a terenurilor aferente şi de peisaj geografic, inventarierea construcţiilor terestre şi a vinurilor de colecţie se efectuează de o comisie de specialişti, instituită de Guvern în conformitate cu legislaţia în vigoare.
[Art.3 modificat prin L172-XV din 27.05.04, MO104/29.06.04 art.545]
Articolul 3. Statutul de obiect al patrimoniului cultural-naţional (1) Complexului "Cricova", creat în galeriile carierei de piatră din Cricova, care include fabrici subterane de producere a spumantelor clasice, a vinurilor de marcă şi de colecţie de elită, săli de degustare, fabrici de producere a spumantelor în acrotofoare şi fabrici de vinificaţie primară cu infrastructura respectivă, i se atribuie statutul de obiect al patrimoniului cultural-naţional.
(2) Complexul "Cricova" include, de asemenea, Colecţia unicală de vinuri din toate zonele şi microzonele vinicole ale Republicii Moldova.
(3) Din componenţa complexului "Cricova" fac parte viile şi livezile aflate la balanţa acestuia.
Articolul 4. Hotarele complexului "Cricova"
Hotarele şi zona de protecţie ale complexului "Cricova" ca obiect al patrimoniului cultural-naţional sînt stabilite prin hotărîre a Guvernului, la propunerea autorităţilor publice centrale, în conformitate cu legislaţia în vigoare.
PROTECŢIA COMPLEXULUI "CRICOVA"
Articolul 5. Principiile de bază ale protecţiei complexului "Cricova"
În scopul păstrării unicităţii complexului "Cricova", pe teritoriul acestuia se instituie un regim special de gospodărire şi de desfăşurare a altor genuri de activitate, bazat pe următoarele principii:
a) prioritatea genurilor de activitate ce exclud deteriorarea sau distrugerea complexului, schimbarea aspectului, a modului statornicit de folosire a lui, precum şi prevenirea activităţilor ce ar putea prejudicia obiectul patrimoniului cultural-naţional; b) evaluarea impactului activităţii antropogene în ansamblu asupra complexului cultural-peisagistic unical; c) soluţionarea problemelor de amenajare a teritoriului, urbanistice şi social-economice ce ţin de protecţia complexului şi de asigurarea dezvoltării lui durabile.
Articolul 6. Particularităţile urbanisticii şi amenajării teritoriului zonei protejate a complexului "Cricova"
(1) La efectuarea lucrărilor de proiectare, de amenajare a teritoriului, de construcţie, de ameliorare, de gospodărire, a altor lucrări pe teritoriul zonei protejate a complexului "Cricova" se ţine cont de necesitatea păstrării lui ca obiect al patrimoniului cultural-naţional.
(2) Lucrările specificate la alin.(1) se vor desfăşura în baza autorizaţiei Guvernului şi a avizului expertizei istorico-culturale şi a celei ecologice de stat.
Articolul 7. Organizarea turismului pe teritoriul complexului "Cricova"
Organizarea turismului pe teritoriul complexului "Cricova" se înfăptuieşte conform regulilor aprobate de Guvern.
Articolul 8. Dezvoltarea complexului "Cricova"
Dezvoltarea complexului "Cricova" se bazează pe programele complexe de dezvoltare a ramurii viniviticole, de ocrotire de către stat, de păstrare, de folosire şi popularizare a obiectelor patrimoniului cultural-naţional, programe elaborate şi aprobate în condiţiile legii.
PARTICULARITĂŢILE EXERCITĂRII DREPTULUI DE PROPRIETATE ASUPRA COMPLEXULUI "CRICOVA" Articolul 9. Exercitarea dreptului de proprietate asupra complexului "Cricova"
(1) Complexul "Cricova" este proprietate a statului. Particularităţile exercitării dreptului de proprietate asupra lui sînt stabilite de prezenta lege, de legislaţia civilă, urbanistică şi funciară a Republicii Moldova. (2) Complexul "Cricova", precum şi părţile lui componente, nu sînt pasibile de privatizare.
Articolul 10. Finanţarea complexului "Cricova" (1) Complexul "Cricova" îşi desfăşoară activitatea economică pe baza autofinanţării, folosind şi alte surse de finanţare neinterzise de lege.
(2) Mijloacele financiare se folosesc în conformitate cu statutul complexului "Cricova" şi cu legislaţia în vigoare.
Articolul 11. Particularităţile folosirii indicaţiei geografice "Cricova" (1) Complexul "Cricova" este titularul dreptului preferenţial la folosirea indicaţiei geografice "Cricova" în denumirea firmei, în mărci de produs şi în denumirea altor obiecte ale proprietăţii industriale supuse înregistrării în Republica Moldova.
(2) Se interzice folosirea în scopuri comerciale, în orice domeniu de activitate, a denumirilor identice sau similare ce conţin indicaţia geografică "Cricova", dacă o asemenea folosire ar conduce la confuzii sau ar indica o legătură cu complexul "Cricova" şi ar prejudicia interesele acestuia ori ar induce în eroare opinia publică.
Articolul 12. Restricţii la folosirea indicaţiei geografice "Cricova"
(1) Orice persoană fizică sau juridică cu domiciliu ori cu sediu în zona geografică Cricova, proprietară a unei întreprinderi industriale sau comerciale în funcţiune, are dreptul să folosească indicaţia geografică "Cricova" pentru identificarea produselor fabricate (lucrărilor executate, serviciilor prestate) numai cu autorizaţia Parlamentului. (2) În lipsa autorizaţiei menţionate la alin.(1) sau în cazul refuzului de a acorda o asemenea autorizaţie, titularii de mărci de produs, de denumiri de firmă şi de alte obiecte ale proprietăţii industriale ce conţin indicaţia geografică "Cricova", indiferent de marfa sau serviciul pentru care se foloseşte această marcă sau această denumire, sînt obligaţi să excludă, în termen de 5 ani, din denumirile respective indicaţia geografică "Cricova".
Articolul 13. Răspunderea pentru încălcarea prezentei legi Încălcarea prevederilor prezentei legi atrage răspunderea administrativă, civilă şi penală în conformitate cu legislaţia în vigoare.
Guvernul, în termen de 3 luni: - va aduce actele sale normative în concordanţă cu prezenta lege;
- va dispune stabilirea de către Agenţia de Stat Relaţii Funciare şi Cadastru a hotarelor fixe ale complexului "Combinatul de Vinuri "Cricova" - S.A." şi va prezenta Parlamentului propunerile legislative respective;
- va dispune Ministerului Ecologiei, Construcţiilor şi Dezvoltării Teritoriului să elaboreze planul de urbanistică şi amenajare a teritoriului complexului "Combinatul de Vinuri "Cricova" - S.A.".
PREŞEDINTELE PARLAMENTULUI Eugenia OSTAPCIUC Chişinău, 18 iulie 2003.
Nr. 322-XV.